ተደላይነት ናይዞም መድሓኒታት እናወሰኸ ብምምጽኡ፡ ብዙሓት ሃገራት ልዑል ጠለብን ሕጽረትን የጋጥመን ኣሎ። እዚ ዝኸውን ዘሎ ድማ፡ እዞም መድሓኒታት፡ ዓሶ ኣብ ምፍዋስ ውጺኢታውነቶም እናነከየ መጺኡ እንከሎ እዩ። እዚ ድማ፡ ሕማም ዓሶ ነቲ መድሓኒት እናተላመደ ብምምጽኡ እዩ። ምንጪ ስእሊ, Reuters ኣብ ሃገረ ዮርዳኖስ፡ መድሓኒት ሃይድሮክሲክሎሮኪን ኣብ ኣብያተ መድሓኒት ከይሽየጥ ከልኪላ ኣላ። ኩዌት'ውን ካብ ኣብያተ መድሓኒት ተኣኪቡ ኣብ ሆስፒታልን ትካላት ጥዕናን ጥራይ ክግደብ ገይራ እያ። ኬንያ'ውን፡ ክሎሮኪን ብዘይትእዛዝ ሓኪም ከይሽየጥ ገይራ ኣላ። ነዚ ጸረ-ዓሶ መድሓኒት ብቐንዱ እተፍርይ ሃገር ህንዲ እያ። እታ ሃገር ድማ፡ እዞም መድሓኒታት ናብ ካልእ ሃገራት ከይለኣኽ ከልኪላ ጸኒሓ ነይራ፡ ሕዚ ድማ ነቲ ክልከላታት ክተፍኩሶ ዳግመ ግምት ትገብር ኣላ። ውድብ ጥዕና ዓለም፡ እዚ መድሓኒት ኣብ ሕክምና ኮቪድ-19 ከገልግል ከምዝኽእል ፍቓድን መረጋገጽን ኣይሃበን። ጽኑዕ ክትትል ሕክምና (ኣይሲዩ) እንታይ እዩ?
